विश्वकप मैच के बाद सलमान के घर गए थे राहुल गांधी  
बॉलीवुड स्टार सलमान खान ने विश्वकप फाइनल में श्रीलंका पर भारत की जीत के बाद कांग्रेस महासचिव राहुल गांधी का अपने घर पर स्वागत किया था।
बॉलीवुड स्टार सलमान खान ने आईसीसी विश्वकप फाइनल मुकाबले में श्रीलंका पर भारत की जीत के बाद कांग्रेस महासचिव राहुल गांधी का अपने घर पर स्वागत किया था।  फाइनल मुकाबला देखने के लिए अपने दोस्तों के साथ आए युवा नेता राहुल गांधी शनिवार रात को उपनगरीय बांद्रा इलाके में सलमान के गैलेक्सी अपार्टमेंट स्थित घर गए। सूत्रों ने बताया कि राहुल गांधी और उनके मित्र दक्षिण मुंबई स्थित वानखेडे स्टेडियम से बांद्रा गए।  उन्होंने बताया कि दक्षिण मुंबई से कांग्रेस के सांसद मिलिंद देवड़ा भी राहुल गांधी और उनके मित्रों के साथ देखे गए। उन्होंने कहा, ये लोग कुछ देर के लिए सलमान के घर गए और फिर वहां से चले गए।